text: Dyre underskrifter
  21 september 2012 kl. 17.06
  TV SYDs administrerende direktør og den tekniske chef satte fredag eftermiddag et par dyre underskrifter. De underskrev kontrakter på ny tv-teknik for over 10 millioner kr.
  Det bliver firmaet Danmon, som skal levere den teknik, som skal bruges i studierne og kontrolrummet i TV SYDs nye hus i det sydlige Kolding. Huset skal tages i brug til marts. 
  Aftalen omfatter bl.a. ni kameraer til de nye studier. Bl.a. et kamera, som kan fjernstyres via en computer - f.eks. fra Nyhederne i Odense. 
  Der er også indkøbt ny billedmikser og lydudstyr. Aftalen omfatter også kommunikation.
  